open-index/open-wikipedia-markdown huggingface dataset:
Julius Brink

**Julius Brink** (s. 6. heinäkuuta 1982 Münster) on uransa päättänyt saksalainen rantalentopalloilija ja olympiavoittaja. Brink on 186 senttimetriä pitkä ja painaa 85 kilogrammaa.

Brink voitti Jonas Reckermannin kanssa olympiakultaa vuoden 2012 kesäolympialaisista Lontoosta. Reckermannin kanssa hän on voittanut myös MM-kultaa ja -pronssia sekä kaksi EM-kultaa. Kjell Schneiderin kanssa Brinkillä on MM-pronssia ja Christoph Dieckmannin kanssa EM-kultaa. 

Brink lopetti uransa toukokuussa 2014 pitkäaikaisen parin Reckermannin lopetettua uransa vuotta aiemmin.

## Lähteet

## Aiheesta muualla
Henok (Kainin poika)

**Henok** (tai Eenok) oli Kainin lapsi.

Henokia ei tule sekoittaa Jeredin lapseen Henokiin (Nooan ja Jeesuksen esi-isä).

Kain antoi Henokille kaupungin nimen kun tämä syntyi. Henokille syntyi paljon lapsia. Yksi lapsista oli nimeltään Irad.

## Sukupuu
Henokin sukupuu Raamatun mukaan.

## Lähteet
### Viitteet
Seoul World Cup Stadium

**Seoul World Cup Stadium** (서울월드컵스타디움) on Etelä-Korean Soulissa sijaitseva urheilustadion. Stadionille mahtuu 66&nbsp;704 katsojaa. Stadionilla pelattiin jalkapallon MM-kisojen otteluita vuonna 2002.
Perevalssi

**Perevalssi** () on yksi Petroskoin kaupunginosista. Se sijaitsee kaupungin lounaisosassa keskustan ja Muurmannin radan yläpuolella kohoavalla mäellä.

Kaupunginosa on saanut nimensä nykyisen linja-autoaseman tienoilla sijainneesta puutavaran lastauspaikasta. 1930-luvulla sinne alettiin rakentaa omakotitaloja. Jatkosodan aikana Perevalssilla oli suomalaisten perustama keskitysleiri. Myöhemmin se oli tunnettu huonokuntoisista puisista asuintaloistaan, joiden lähistöllä sijaitsi erilaisia teollisuuslaitoksia. Alueella on myös useita sairaaloita sekä televisio- ja radiotalot. Nykyaikaisia kerrostaloja alettiin rakentaa 1980-luvun lopulla sekä uudestaan 2000-luvun alussa.

## Lähteet
Suolusmäen tiilitehtaan asutus

**Suolusmäen tiilitehtaan asutus** () on Petroskoin kaupunkiin kuuluva taajama Karjalan tasavallassa Venäjällä. Se sijaitsee Tomitsyn rautatieaseman länsipuolella kymmenen kilometriä kaupungin keskustasta luoteeseen.

Taajama on syntynyt 1930-luvun lopulla rakennetun tiilitehtaan työläisasutukseksi. Alkuvaiheessa monet sen asukkaista olivat Inkerinmaalta karkotettuja suomalaisia ja virolaisia. Jatkosodan aikana paikalla sijaitsi suomalaisten perustama sotavankileiri ja sen jälkeen neuvostoliittolainen vankileiri. Vuonna 1945 taajama liitettiin Petroskoin kaupungin yhteyteen.

Suolusmäen tiilitehtaan toiminta lakkasi 1990-luvulla. Nykyään taajamassa toimii puunjalostuslaitos, rakennustarviketehdas ja autotarvikeyritys. Palveluihin kuuluvat lastentarha, peruskoulu, kulttuuritalo, kirjasto ja poliklinikka.

## Lähteet
Suolusmäki

**Suolusmäki** (; ) on yksi Petroskoin kaupunginosista. Se sijaitsee samannimisen mäen luona kaupungin länsiosassa.

Suolusmäen kylä mainitaan ensimmäisen kerran vuonna 1679. Nimitys perustunee saamelaiseen *suolo* ’saari’ -sanaan (”Saarimäki”). Suolusmäen nimeä on tulkittu myös karjalan *sula*-sanan pohjalta, koska lumi sulaa mäeltä nopeammin kuin muualta ympäristöstä.

1900-luvun alussa Suolusmäki kuului Suojun volostin Järventauksen kyläkuntaan. Vuonna 1905 siellä oli 70 taloa ja 221 asukasta. Kylässä oli vuonna 1858 valmistunut pieni puukirkko, joka ei ole säilynyt.

1920-luvulla Suolusmäki kuului Äänisenrannan piirin Esikaupungin kyläneuvostoon. 1930-luvulla se liitettiin Petroskoin kaupungin yhteyteen. Vuonna 1933 siellä oli yli 500 asukasta, joista valtaosa oli venäläisiä. Varsinaiseksi kaupunginosaksi Suolusmäki alkoi kehittyä 1970-luvulla Petroskoin lämpövoimalan rakentamisen myötä.

Nykyään suurelta osin rakennustarpeiksi louhitulla mäellä käytiin vuonna 1919 taistelu, jossa bolševikit pysäyttivät Aunuksen retkikunnan hyökkäyksen kohti Petroskoita. Uudelleen alueella taisteltiin jatkosodan aikana. 1990-luvulla Suolusmäeltä löytyi Stalinin vainojen hautapaikka. Suojunkadulla on suojeltuja vanhoja puutaloja.

Tomitsyn aseman länsipuolella sijaitsee erillinen Petroskoin kaupunginosa, Suolusmäen tiilitehtaan asutus.

## Lähteet
Jonas Reckermann

**Jonas Reckermann** (s. 26. toukokuuta 1979 Rheine, Länsi-Saksa) on saksalainen uransa jo päättänyt rantalentopalloilija ja olympiavoittaja. Reckermann on 200 senttimetriä pitkä ja painaa 97 kilogrammaa. 

Reckermann voitti Julius Brinkin kanssa olympiakultaa vuoden 2012 kesäolympialaisista Lontoosta. Brinkin kanssa hän voitti myös MM-kultaa ja pronssia sekä kaksi EM-kultaa. Markus Dieckmannin kanssa Reckermann voitti kaksi EM-kultaa ja kaksi EM-pronssia. Reckermann ja Dieckmann olivat pari vuodet 2001-2005.

Oltuaan Brinkin kanssa pari vuodet 2009-2013, Reckermann ilmoitti uransa päättymisestä alkuvuodesta 2013.

## Lähteet

## Aiheesta muualla
Patryk Dobek

**Patryk Dobek** (s. 13. helmikuuta 1994 Kościerszyna) on puolalainen juoksija, joka on kilpaillut pääosin 400 metrin aitajuoksussa ja vuodesta 2021 alkaen myös 800 metrin juoksussa. 186 senttimetriä pitkä ja 72 kilogrammaa painava Dobek edustaa MKL Szczecinia ja hänen valmentajanaan toimii Krzysztof Szałach.

## Ura
Dobek voitti pronssia 400 metrin sileältä alle 18-vuotiaiden MM-kilpailuissa 2011. Hän saavutti hopeaa 4&nbsp;×&nbsp;400 metrin viestissä alle 20-vuotiaiden MM-kilpailuissa 2012. Vuoden 2013 alle 20-vuotiaiden EM-kilpailuista Dobek saavutti hopeaa 400 metriltä ja pitkästä viestistä.

Zürichin EM-kilpailuissa 2014 Dobek kilpaili ensimmäistä kertaa arvokisoissa 400 metrin aidoissa. Hän jäi välieriin. 12. heinäkuuta 2015 Dobek voitti Tallinnan alle 23-vuotiaiden EM-kisoissa 400 metrin aitojen kultaa uudella ennätyksellään 48,84. Hän sai samoissa kilpailuissa hopeaa pitkässä viestissä. Hän paransi ennätyksensä aikaan 48,62 Timanttiliigan osakilpailussa Monacossa 17. heinäkuuta 2015. Pekingin MM-kisoissa 2015 Dobek juoksi 400 metrin aitojen välierissä ennätyksensä 48,40 ja oli loppukilpailussa seitsemäs. Rio de Janeiron olympialaisissa 2016 hän karsiutui alkuerissä ja Lontoon MM-kilpailuissa 2017 välierissä. Berliinin EM-kilpailuissa 2018 hän sijoittui viidenneksi. Hän saavutti Napolin universiadeissa 2019 pronssia 400 metrin aitajuoksussa ja 4&nbsp;×&nbsp;400 metrin viestissä. Dohan MM-kilpailuissa 2019 hän karsiutui 400 metrin aitajuoksun välierissä.

Dobek voitti 800 metrin sisäratojen Euroopan-mestaruuden Toruńissa 2021 ajalla 1.46,81. Saman vuoden World Relays -kilpailuissa hän voitti kultaa 4&nbsp;×&nbsp;400 metrin sekaviestissä. Tokion olympialaisissa vuonna 2021 Dobek saavutti 800 metrillä pronssia ajalla 1.45,39. Hän karsiutui vuonna 2022 samalla matkalla alkuerissä Eugenen MM-kilpailuissa ja välierissä Münchenin EM-kilpailuissa.

## Henkilökohtaiset ennätykset
### Ulkoradoilla
* 400 metrin aidat: 48,40 (Peking 2015)
* 400 metriä: 46,12 (Bialogard 2019)
* 800 metriä: 1.43,73 (Chorzów 2021)

### Sisäradoilla
* 400 metriä: 46,77 (Sopot 2014)
* 800 metriä: 1.46,81 Toruń 2021)

## Lähteet
Sea Shepherd Conservation Society

**Sea Shepherd Conservation Society** on luonnonsuojelujärjestö, jonka on perustanut kanadalaissyntyinen Paul Watson vuonna 1977. Järjestö on vastustanut valaanpyyntiä. Aktivismissa merellä on toiminut muun muassa järjestön alus M/S Steve Irwin.

## Nykyiset laivat

* MV Bob Barker
* MV Steve Irwin
* MY Sam Simon
* MV Brigitte Bardot
* MY Jairo Mora Sandoval
* MY Jules Verne
* MY Farley Mowat
* MY Ocean Warrior
* RV Martin Sheen 

## Lähteet
Perälä (Jyväskylä)

**Perälä**, vanhastaan myös *Sulkaperä*, on alue Jyväskylässä Muuramen rajalla (vuoden 2008 loppuun asti Jyväskylän maalaiskunnassa Jyväskylän kaupungin alueen ja Muuramen alueen välissä). Virallisesti Perälä kuuluu Vesangan kaupunginosaan ja sijaitsee sen eteläosassa. Perälän asutus on Peräläntien sekä sen sivuteiden varsille keskittynyttä kaavoittamatonta omakotiasutusta. 

Alueen eteläpuoli on kuulunut Keljon maakirja- eli rekisterikylään, kun taas pohjoispuoli, jossa sijaitsee muun muassa Kallion talo, on kuulunut Vesankaan. Raja on alkanut Kortelammesta, josta se on kulkenut itään hieman alueen läpi kulkevaa sähkölinjaa etelämpänä. Keljon puoleinen asutus on muodostunut Taka-Keljon ja Hanhiperän talojen takamaille. Perälän talo on lohkaistu Pirttimäestä, Jouhtenmäki Ronsuntaipaleesta, Haapala Korkealasta ja Viimala Hanhikankaasta. Vuoden 1965 alueliitoksessa Perälän Keljon puolta ei liitetty kaupunkiin muun Taka-Keljon mukana. "Perälän kolmio" oli ainut maalaiskunnan puolelle jäänyt osa Keljon maakirjakylästä, lukuun ottamatta asumattomia Päijänteen saaria kuten Isoa-Poroa. 

Vuonna 1965 Perälään saatiin autotie, jota ennen alueelle kulki vain kärrytie Ruokkeelle sekä pieniä polkuja ainakin Vesankaan, Hanhiperälle ja Isolahteen. Perälässä oli vielä 1970-luvulla vain seitsemän taloa, mutta 1980-luvulla alkoi kehittyä alueen nykyinen omakotiasutus. Vuonna 2003 alueella oli noin 50 taloa. 

Vuonna 2009 Jyväskylän maalaiskunta lakkautettiin. Perälä ei ole erillinen kaupunginosa eikä tilastollinen pienalue, vaan kuuluu kummassakin jaottelussa Vesankaan. 

## Yrityksiä
Vuonna 1950 Veikko ja Kirsti Mäkinen perustivat Viimalan taloon kauppapuutarhan, joka kuitenkin siirrettiin pian Perälän talolle. Toiminta jatkui vuoteen 1988.

## Lähteet
*  
* 
*Lintunen, Vuokko (toim.): *Wesanka – Kylä Sydän-Suomessa. Vesangan kyläkirja*. Vesangan kyläyhdistys, 2003. .
### Viitteet
Predrag Rajković

**Predrag Rajković** (, s. 30. maaliskuuta 1995 Negotin, Jugoslavia) on serbialainen jalkapallomaalivahti, joka edustaa Saudi-Arabian Valioliigassa pelaavaa Al-Ittihadia. Oikeajalkainen Rajković on pelannut Serbian A-maajoukkueessa vuodesta 2013.

## Ura
### Seurajoukkueura
Rajković aloitti pääsarjauransa Serbian superliigan FK Jagodinassa, jossa hän pelasi vuonna 2013 neljä ottelua ja oli vaihtopelaajana joukkueen voittaessa Serbian cupia kaudella 2012–2013. Elokuussa 2013 Rajković siirtyi Belgradin Punaiseen tähteen, jossa hän pääsi pelaamaan yhden ottelun mestaruuskaudella 2013–2014. Hän aloitti Belgradissa myös joukkueen seuraavalla mestaruuskaudella 2015–2016. Hän pelasi seurassa yhteensä 35 liigaottelua.

Elokuussa 2015 Rajković siirtyi Israelin Ligat ha'Alissa pelaavaan Maccabi Tel Aviviin ja pelasi saman kuun lopulla siellä ensimmäisen liigaottelunsa. Seuraavassa kuussa hän debytoi seuran paidassa Mestarien liigassa. Hän pelasi Israelin liigassa 136 ottelua ja voitti mestaruuden kaudella 2018–2019. Mestarien liigassa hän pelasi kuusi ja Eurooppa-liigassa 12 ottelua.

Rajković edusti kausina 2019–2022 Ranskan Ligue 1:ssä pelaavaa Stade de Reimsiä. Hän pelasi joukkueessa 102 liigaottelua. Hän siirtyi heinäkuussa 2022 Espanjan La Ligassa pelaavaan Mallorcaan. Hän pelasi avauskaudellaan 36 liigaottelua, kuten myös kaudella 2023–2024.

Elokuussa 2024 Rajković siirtyi Mallorcasta saudiarabialaiseen Al-Ittihadiin 11 miljoonan euron siirtosummalla.

### Maajoukkueura
Rajković on edustanut lähes kaikkia Serbian nuorten maajoukkueita. Vuonna 2013 hän oli voittamassa alle 19-vuotiaiden EM-kultaa. Kesällä 2015 hän toimi kapteenina, kun Serbia voitti kultaa alle 20-vuotiaiden MM-kilpailuista. Rajković valittiin turnauksen parhaaksi maalivahdiksi. Serbian A-maajoukkueessa hän debytoi jo elokuussa 2013 ystävyysottelussa Kolumbiaa vastaan. Hän oli varamaalivahtina vuosien 2018 ja 2022 MM-kilpailuissa. EM-kilpailuissa 2024 hän pelasi Serbian kaikki kolme ottelua. Hän on pelannut huhtikuun 6. päivään 2025 mennessä 41 A-maaottelua.

## Saavutukset
### Seurajoukkue
**FK Jagodina**
* Serbian cup 2012–2013

**Belgradin Punainen tähti**
* Serbian superliigan mestaruus 2013–2014

**Maccabi Tel Aviv**
* Israelin valioliigan mestaruus 2018–2019

### Maajoukkue
* Alle 19-vuotiaiden EM-kulta 2013
* Alle 20-vuotiaiden MM-kulta 2015

### Henkilökohtainen
* Serbian vuoden nuori urheilija 2013
* Alle 20-vuotiaiden MM-kilpailuiden paras maalivahti 2015

## Lähteet
Alessandro Marzuoli

**Alessandro Marzuoli** on (s. 26. helmikuuta 1984) italialainen jalkapalloilija, joka edustaa oululaista AC Oulua. 

## Lähteet
Kuitukangas

**Kuitukangas** on laveasti määritettynä öljy- tai biopohjaisista kuiduista valmistettu tekstiili, jossa kuidut on sidottu toisiinsa kemiallisesti, mekaanisesti tai lämmön avulla. Maailman kuitukangasmarkkinoiden arvoksi on arvioitu noin 26 miljardia euroa.

Kuitukankaita käytetään laajasti muun muassa henkilökohtaisen hygienian ja terveydenhuollon tuotteissa, erilaisissa suodattimissa, rakentamisessa ja siivoamisessa ja muussa pyyhkimisessä.

## Lähteet

## Aiheesta muualla

* Kuitukangasteollisuuden yhdistys edana.org 
* Kuitukangasteollisuuden yhdistys inda.org
Toyota Timangi

**Toyota Timangi** on pikkuauto Toyota 1000:n (1972–1978) avolavamalli. Suomeen tuotiin vuosina 1976–1977 Toyota Timangia, joka autoverottomana oli halpa. Timangia myytiin Suomessa runsaasti. Joillain markkinoilla mallia myytiin nimellä **Toyota 1000 Pickup**.
Timangi on pieni avolava-auto, johon mahtuu kaksi ihmistä, kuljettaja ja matkustaja. Timangin lavan pituus on 153,5 cm ja leveys 125 cm. Kantavuus on 560 kiloa.

Timangin moottori on Toyota 1000:n pieni nelisylinterinen 993 cm³ rivimoottori. Suurin teho 33 kilowattia DIN (45 hv). Aikoinaan ilmoitettu teho 58 hevosvoimaa (43 kW) on mitattu SAE-bruttotehonormin mukaan. Autossa on rumpujarrut sekä edessä että takana.

Jousitus on kova, koska auto on suunniteltu kantamaan raskasta kuormaa. Takana on jäykkä taka-akseli ja pitkittäiset lehtijouset.

## Myynti Suomessa
Niin kutsuttu piilofarmarikausi oli päättynyt Suomessa vuonna 1971 asetuksella, joka käytännössä lopetti matkustajien kuljettamisen pakettiautojen tavaratilassa. Samassa yhteydessä verovapaan pakettiauton lavan vähimmäispituudeksi määrättiin 150 cm. Siten myös Timangi, jonka lavan mitta ylitti juuri ja juuri kriittisen rajan, oli autoverosta vapaa.

Toyotan maahantuoja Korpivaara Oy pyrki tekemään Timangista nuorison kulkuneuvoa ja esitteli auton keväällä 1976 näyttävästi järjestämällä Helsingin jäähallissa Toyota Timangi Shown, jossa esiintyivät muiden muassa Danny, Vicky Rosti, Vesa-Matti Loiri ja Hullujussi-yhtye. Autoa ehdotettiin ison moottoripyörän korvikkeeksi eli selkeästi henkilökuljetukseen. Autolehtien yksimieliset koeajoraportit tyrmäsivät Timangin sen vuoksi, että auton ohjaamo oli toivottoman ahdas. Asiaa ei juuri auttanut sekään, että maahantuoja tarjosi Timangin alkuperäisen ohjauspyörän tilalle halkaisijaltaan pienempää rallirattia. Auto- ja liikennetoimittajien yhdistys antoi Timangin mainonnalle moitteet epäasiallisuudesta, koska auton huippunopeudeksi kerrottiin 130 km/h, vaikka Suomessa pakettiautoja koski ajoneuvokohtainen 80 km/h:n nopeusrajoitus.

Valtiovarainministeriö ryhtyi pikavauhdilla valmistelemaan autoverolain kiristämistä juuri Toyota Timangin ison myynnin vuoksi. Uusien määräysten mukaan autovero ulotettiin koskemaan avolava-autoja, joiden lavan pituus on alle 185 cm. Vain isokokoiset avolava-autot, joiden lava oli yli 185 cm pitkä, säilyivät autoverottomina. Autoverolain kiristys käytännössä lopetti Toyota Timangin maahantuonnin Suomeen. Timangeja ehdittiin maaliskuun 1976 ja lokakuun 1977 välissä tuoda Suomeen 2&nbsp;104 kappaletta.

Toyota Timangi maksoi Suomessa vuonna 1976 12&nbsp;850 markkaa (rahanarvokertoimella muunnettuna vuoden 2024 rahassa noin 11&nbsp;200 euroa). Lisävarusteena maahantuoja tarjosi 1600 markan hintaista koristepakettia.

## Mitat

## Lähteet
* Tekniikan Maailma 16/1976, sivut 136-138

### Viitteet
Naea Bennett

**Naea Tommy Irving Bennett** (s. 8. heinäkuuta 1977 Tahiti) on tahitilainen uransa jo päättänyt jalkapalloilija ja nykyinen beachfutispelaaja. Bennett oli jalkapallossa pelipaikaltaan hyökkääjä. Hän pelasi myös Tahitin jalkapallomaajoukkueessa. 

Bennettin isä Erroll Bennett oli urallaan myös jalkapalloilija, joka pelasi Tahitin maajoukkueessa. Bennettin serkku Marama Vahirua on pelannut myös Tahitin maajoukkueessa ja toinen serkku Pascal Vahirua Ranskan maajoukkueessa.

## Ura jalkapallossa
### Seurajoukkueura
Bennett edusti 19-vuotisella urallaan kahta seuraa, AS Vénusta vuodet 1995-2002 ja AS Piraeta. Vénuksen kanssa Bennett voitti viidesti Tahitin mestaruuden ja Piraen kanssa saman tittelin kolme kertaa. Piraen paidassa Bennett pelasi myös OFC Champions Leagueta. Bennett lopetti uransa vuonna 2014.

### Maajoukkueura
Bennett debytoi Tahitin jalkapallomaajoukkueessa vuonna 1996. Hän pelasi maajoukkueessa yhteensä 16 ottelua viimeistellen niissä hienot 12 maalia. Bennett pelasi viimeiset maaottelunsa vuonna 2010.

## Ura beachfutiksessa
Bennett kuuluu nykyisin Tahitin beachfutismaajoukkueeseen. Hän on edustanut maajoukkuetta kolmissa MM-kilpailuissa, vuosina 2011, 2013 ja 2015. Vuoden 2015 MM-kilpailuista Bennett saavutti Tahitin kanssa hopeaa. Bennettin pelipaikka beachfutiksessa on hyökkääjä.

## Saavutukset
### Jalkapallo
**AS Vénus**
* Tahitin jalkapalloliigan mestaruus 1997, 1998, 1999, 2000 ja 2002
* Tahitin cup 1998, 1999 ja 2001

**AS Pirae**
* Tahitin jalkapalloliigan mestaruus 2003, 2006, 2014

### Beachfutis
* MM-kilpailut: hopeaa (2015)

## Lähteet
Sulkapallo (peliväline)

**Sulkapallo** on sulkapallossa käytettävä pallo, jossa on kiinni rengasmaisesti sulat tai vastaava muovirakenne. Pallo lyödään sulkapallomailalla verkon yli niin, ettei vastustaja ehdi lyödä sulkapalloa takaisin ennen kuin sulkapallo putoaa vastustajan kenttäpuoliskolle (tällöin toinen pelaaja saa yhden pisteen). Jos lyöjän pallo putoaa rajojen ulkopuolelle eli tulee *pitkä* tai *leveä*, niin vastustaja saa pisteen. Sulkapalloja valmistetaan erikseen eri nopeuksilla kulkeviksi.

Jos sulkapallossa on aidot sulat, niitä tulisi olla 16, ja ne on yleensä otettu hanhien tai ankkojen siivistä. Pallo, jossa on sulkien sijasta muovirakenne, on kestävämpi, mutta sitä ei saa käyttää virallisissa kilpailuissa. Sulkapallon painon tulee olla 4,74 – 5,5 grammaa.

## Lähteet

## Aiheesta muualla
Pont-de-Salars

**Pont-de-Salars** on kunta Etelä-Ranskassa Aveyronin departementissa Midi-Pyrénées’n alueella. Siellä on 1000-luvulta peräisin olevan Château de Camboulas’n linnan rauniot. Kunnassa ovat myös Saint-Georges de Camboulas’n kirkko ja silta.


Tiedosto:Pont_de_st-Georges.jpg|Saint-Georges de Camboulas’n silta.


## Lähteet

## Aiheesta muualla
Joe Fortenberry

**Joseph Cephis ”Joe” Fortenberry** (1. huhtikuuta 1911 Slidell, Texas – 3. kesäkuuta 1993 Amarillo, Texas) oli yhdysvaltalainen koripalloilija ja olympiavoittaja.

Fortenberry kuului Yhdysvaltain olympiakultaa Berliinissä 1936 voittaneeseen joukkueeseen.

## Lähteet
* Joe Fortenberry Bio, Stats and Results  Olympics at Sports-Reference.com 

### Viitteet
Tex Gibbons

**John Haskell ”Tex” Gibbons** (7. lokakuuta 1907 Elk City, Oklahoma – 30. toukokuuta 1984 La Habra, Kalifornia) oli yhdysvaltalainen koripalloilija ja olympiavoittaja.

Gibbons kuului Yhdysvaltain olympiakultaa Berliinissä 1936 voittaneeseen joukkueeseen.

## Lähteet
* Tex Gibbons Bio, Stats and Results  Olympics at Sports-Reference.com 

### Viitteet
Francis Johnson

**Francis Lee Johnson** (5. elokuuta 1910 Hartford, Kansas – 18. huhtikuuta 1997 Chesterfield, Missouri) oli yhdysvaltalainen koripalloilija ja olympiavoittaja.

Johnson kuului Yhdysvaltain olympiakultaa Berliinissä 1936 voittaneeseen joukkueeseen.

## Lähteet
* Francis Johnson Bio, Stats and Results  Olympics at Sports-Reference.com 

### Viitteet
Axel Ludvig Born

**Axel Ludvig Born** (20. helmikuuta 1803 Leppävirta – 4. maaliskuuta 1887 Espoo) oli suomalainen senaattori, salaneuvos ja Suomen senaatin valtiovaraintoimituskunnan apulaispäällikkö.

Bornin vanhemmat olivat Varkauden linnoituksen asevaraston vt. vartija Karl Born (k. 1805) ja Hedvig Charlotta Meijer. Hän kävi Helsingin triviaalikoulua ja Porvoon lukiota, pääsi ylioppilaaksi 1820 ja suoritti Turun akatemiassa tuomarintutkinnon ja kameraalitutkinnon 1821.

Born oli Suomen senaatin kansliatoimituskunnan ylimääräisenä kopistina 1822–1823, sotakomissariaatissa 2. kamarikirjurina 1823–1824 ja 1. kamarikirjurina 1824–1825, senaatin kansliatoimituskunnan kopistina 1825–1832 ja valtiovaraintoimituskunnan kanslistina 1832–1838. Hän sai protokollasihteerin arvonimen 1835. Born oli senaatin kirkollistoimituskunnan protokollasihteerinä 1838, valtiovaraintoimituskunnan apulaisesittelijäsihteerinä 1838–1839 ja esittelijäsihteerinä vuodesta 1839 toimien samalla myös sensuuriylihallituksen sihteerinä 1832–1845. Bornista tuli Suomen Pankin johtokunnan vt. puheenjohtaja 1845 ja hän oli vakinaisena puheenjohtajana 1853–1856. Hän oli samalla senaatin talousosaston väliaikaisena jäsenenä ja valtiovaraintoimituskunnan päällikön väliaikaisena apulaisena vuodesta 1853. Bornista tuli valtioneuvos 1854. Hän oli senaatin talousosaston jäsenenä vuodesta 1856, senaattorina vuodesta 1857, valtiovaraintoimituskunnan päällikön apulaisena vuodesta 1856 ja valtiovaraintoimituskunnan apulaispäällikkönä 1862–1867. Hän sai salaneuvoksen arvonimen 1867.

Born omisti Kunnarlan tilan Espoossa.

## Lähteet

## Aiheesta muualla
* Axel Ludvig Bornin elämäkerta Kansallisbiografiassa
Charing Crossin rautatieasema

**Charing Crossin rautatieasema** on vuonna 1864 avattu rautatieasema Lontoossa. Se on sijainniltaan hyvin keskeinen, sillä asemalta on vain noin 200 metrin matka Lontoon keskipisteenä pidettyyn Charing Crossin risteykseen Trafalgar Squaren viereen.

Southeastern-yhtiön junat liikennöivät Charing Crossilta Kaakkois-Lontooseen ja Kentin kreivikuntaan. Asema on Lontoon kuudenneksi vilkkain. Vuonna 1990 sen yläpuolelle valmistui **Embankment Place** -niminen toimisto- ja liikekeskus. Vuonna 1905 asemalla tapahtui kuusi ihmishenkeä vaatinut onnettomuus, kun aseman katto romahti korjaustöiden yhteydessä.

## Lähteet
Carl Knowles

**Carl Stanley Knowles** (24. helmikuuta 1910 San Diego, Kalifornia – 4. syyskuuta 1981 Los Angeles, Kalifornia) oli yhdysvaltalainen koripalloilija ja olympiavoittaja.

Knowles kuului Yhdysvaltain olympiakultaa Berliinissä 1936 voittaneeseen joukkueeseen.

## Lähteet
* Carl Knowles Bio, Stats and Results  Olympics at Sports-Reference.com 

### Viitteet
Fredrik Lerche

**Fredrik Lerche** (28. helmikuuta 1828 Pietari – 6. huhtikuuta 1899 Helsinki) oli suomalainen senaattori, todellinen valtioneuvos ja Suomen kenraalikuvernöörin kanslian johtaja.

Lerchen vanhemmat olivat pietarilainen kauppias Fredrik Adolf Lerche ja Karolina Lessig. Hän pääsi ylioppilaaksi 1846 ja suoritti Helsingin yliopistossa tuomarintutkinnon ja suuremman kameraalitutkinnon 1852.

Lerche oli Viipurin hovioikeudessa ylimääräisenä kanslistina 1852–1853 ja oli sitten kenraalikuvernöörin kansliassa kopistina vuodesta 1853, kielenkääntäjänä vuodesta 1855, toimituspäällikön apulaisena vuodesta 1863, toimituspäällikkönä vuodesta 1869 ja kanslian johtajana vuodesta 1874. Hän oli Suomen senaatin talousosaston jäsenenä (senaattorina) 1882–1891. Hänestä tuli todellinen valtioneuvos 1879.

Lerche opiskeli myös ruotsinkielistä pikakirjoitusta ja toimi ritariston ja aateliston pikakirjoittajana vuoden 1867 säätyvaltiopäivillä ja vaikutti muutenkin pikakirjoituskanslioiden järjestämiseen säätyvaltiopäivillä.

Lerche oli naimisissa vuodesta 1865 Mary Maynardin kanssa. Heidän poikiaan olivat konttoripäällikkö, Suomen Paperiyhdistyksen kassanhoitaja Charley Rickard Fredrik Lerche (1873–1930), insinööri, toimitusjohtaja Herman Lerche (1875–1955) ja liikemies Leopold Lerche (1877–1927).

## Lähteet
José María Bueno y Monreal

**José María Bueno y Monreal** (11. syyskuuta 1904 Zaragoza – 20. elokuuta 1987 Pamplona) oli espanjalainen katolisen kirkon kardinaali ja Sevillan arkkipiispa 1957–1982. Hän osallistui Vatikaanin toiseen kirkolliskokoukseen 1962–1965.

Bueno Monreal opiskeli aluksi Madridissa ja sen jälkeen Roomassa kahdessa paavillisessa yliopistossa: Pontificia Università Gregoriana ja Pontificia università San Tommaso d'Aquino. Hänet vihittiin papiksi 19. maaliskuuta 1927. Hän oli teologian, kanonisen oikeuden ja moraaliteologian professori Seminario de Madridissa vuosina 1927–1945.

Bueno Monreal toimi Jacan piispana 1945–1950 ja Vitorian piispana 1950–1954. Hänet nimitettiin Sevillan arkkipiispaksi 8. huhtikuuta 1957 ja hän palveli virassa vuoteen 1982 asti. 

Bueno Monreal kuoli vuonna 1987 ja haudattiin Sevillan katedraaliin. 

## Lähteet

## Kirjallisuus
*

*
Art Mollner

**Arthur Owen ”Art” Mollner** (20. joulukuuta 1912 Saranac Lake, New York – 16. maaliskuuta 1995 Westlake Village, Kalifornia) oli yhdysvaltalainen koripalloilija ja olympiavoittaja.

Mollner kuului Yhdysvaltain olympiakultaa Berliinissä 1936 voittaneeseen joukkueeseen.

## Lähteet
* Art Mollner Bio, Stats and Results  Olympics at Sports-Reference.com 

### Viitteet
Donald Piper

**Donald Arthur ”Don” Piper** (5. maaliskuuta 1911 Peoria, Illinois – 25. maaliskuuta 1963 Temple City, Kalifornia) oli yhdysvaltalainen koripalloilija ja olympiavoittaja.

Piper kuului Yhdysvaltain olympiakultaa Berliinissä 1936 voittaneeseen joukkueeseen.

## Lähteet
* Don Piper Bio, Stats and Results  Olympics at Sports-Reference.com 

### Viitteet
Jack Ragland

**Jack Williamson Ragland** (9. lokakuuta 1913 Hutchinson, Kansas – 14. lokakuuta 1996 Tucson, Arizona) oli yhdysvaltalainen koripalloilija ja olympiavoittaja.

Ragland kuului Yhdysvaltain olympiakultaa Berliinissä 1936 voittaneeseen joukkueeseen.

## Lähteet
* Jack Ragland Bio, Stats and Results  Olympics at Sports-Reference.com 

### Viitteet
Willard Schmidt

**Willard Theodore Schmidt** (14. helmikuuta 1910 Swanton, Nebraska – 13. huhtikuuta 1965 Coffeyville, Kansas) oli yhdysvaltalainen koripalloilija ja olympiavoittaja.

Schmidt kuului Yhdysvaltain olympiakultaa Berliinissä 1936 voittaneeseen joukkueeseen.

## Lähteet
* Willard Schmidt Bio, Stats and Results  Olympics at Sports-Reference.com 

### Viitteet
Carl Shy

**Carl Leslie Shy** (13. syyskuuta 1908 Los Angeles, Kalifornia – 17. joulukuuta 1991 Orangen piirikunta, Kalifornia) oli yhdysvaltalainen koripalloilija ja olympiavoittaja.

Shy kuului Yhdysvaltain olympiakultaa Berliinissä 1936 voittaneeseen joukkueeseen.

## Lähteet
* Carl Shy Bio, Stats and Results  Olympics at Sports-Reference.com 

### Viitteet
Ugo Amoretti

**Ugo Amoretti** (6. helmikuuta 1909 Geneve – 21. kesäkuuta 1977 Savona, Italia) oli italialainen jalkapalloilija. Hän oli maalivahtina Italian jalkapallomaajoukkueessa.
James Needles

**James R. ”Jimmy” Needles** (3. maaliskuuta 1900 – heinäkuu 1969) oli yhdysvaltalainen koripallovalmentaja ja olympiavoittaja.

Needles valmensi Yhdysvaltain olympiakullan Berliinissä 1936 voittanutta joukkuetta.

## Lähteet
Omar Browning

**Omar ”Bud” Browning** (5. lokakuuta 1911 – 11. syyskuuta 1978) oli yhdysvaltalainen koripallovalmentaja ja olympiavoittaja.

Browning valmensi Yhdysvaltain olympiakullan Lontoossa 1948 voittanutta joukkuetta.

## Lähteet
Jinkx Monsoon

**Hera Hoffer**, tunnettu taiteilijanimellä **Jinkx Monsoon**, (s. 18. syyskuuta 1987) on yhdysvaltalainen näyttelijä ja drag queen. Hän on parhaiten tunnettu *[[RuPaul’s Drag Race]]*-TV-ohjelman viidennen tuotantokauden voittajana. Jinkx Monsoonin lisäksi Hoffer esittää myös toista drag-hahmoa, Deirde A. Irwiniä.

## Ura
### Uran alku
Hoffer aloitti dragin 16-vuotiaana esiintymällä ikärajattomassa Escape Nightclub-nimisessä yökerhossa. Taiteilijanimi Jinkx oli hänen lempinimensä Portlandissa HLBT-nuorison kesken, ennen kuin se vakiintui hänen viralliseksi drag-nimekseen. Sukunimi Monsoon tulee brittiläisen komediasarjan *[[Todella upeeta]]* hahmosta Edina Monsoon.

Muutettuaan Portlandista Seattleen 19-vuotiaana, hän julkaisi yhdessä Nick Sahoyahin kanssa *Funny Or Die*-nimiselle nettisivustolle lyhyitä jaksoja sarjasta nimeltä *Monsoon Season*. 

### Näyttelijänä
Hofferilla on ollut muutamia teatteri- ja musikaalirooleja: tammikuussa 2012 hän esitti Moritzia Balagan Theatren tuotannossa rock-musikaalista *[[Spring Awakening]]* ja saman vuoden kesällä Angelia 5th Avenue Theatren tuotannossa *[[Rent (musikaali)|Rent]]istä*. Vuoden 2013 tammikuussa hän esitti Hedwigin roolin Moore Theatren tuotannossa rock-musikaalista *Hedwig and the Angry Inch*. Kesäkuussa 2013 hän esitti Velma von Tusslea 5th Avenue Theatren tuotannossa *[[Hairspray]]*.

Hoffer on saanut myös esittää pieniä rooleja sarjoissa *[[Blue Bloods]]*, *[[Steven Universe]]*, *Mighty Magiswords* sekä *Bravest Warriors*.

### ''RuPaul's Drag Race''
Hoffer osallistui RuPaul's Drag Race -sarjan viidennelle kaudelle Jinkx Monsoonina vuonna 2013. Hän voitti kilpailun viikkotehtävät "Snatch Game" ja "Drama Queens". Hänet julistettiin voittajaksi sarjan finaalijaksossa, joka esitettiin 6. toukokuuta 2013.

Vuonna 2022 hän voitti RuPaul's Drag Race -sarjan All Stars -kilpailun seitsemännen kauden, jolla kisasi kilpailun aiemmin voittaneita. Hän on ensimmäinen kilpailun kaksinkertainen voittaja.

## Yksityiselämä
Hoffer kasvoi katolisessa perheessä, mutta sai 18-vuotiaana tietää omaavansa äitinsä puolelta venäjänjuutalaiset juuret. Hän esittää drag-persoonansa, Jinkx Monsoonin, juutalaisena. Hoffer kärsii narkolepsiasta. Vuodesta 2006 hän on asunut Seattlessa, Washingtonissa.

Hoffer on kertonut olevansa transfeminiininen ja käyttävänsä she/her pronomineja. Aiemmin hän identifioitui muunsukupuoliseksi ja käytti yksityiselämässään *they/them* pronomineja (Englannin kielessä sanaa *they* voidaan käyttää sekä merkitsemään monikon kolmatta persoonaa (suomeksi *he*), että yksikön kolmannesta persoonasta, kun *he* tai *she* eivät sovi asiayhteyteen). Drag queeneista käytetään yleensä englannin kielessä feminiinistä pronominia *she*, jota myös Hoffer käyttää esiintyessään Jinkx Monsoonina.

Vuonna 2024 Hoffman kävi naaman feminisointi leikkauksessa. Hänellä on myös käynnissä HRT eli sukupuolta vahvistava hormonihoito.

## Diskografia
### Albumit
* *The Inevitable Album (2014)*
* *The Ginger Snapped (2018)*
* *Red Head Redemption (BenDeLaCremen kanssa, 2023)*

## Filmografia

## Lähteet
Holland Roden

**Holland Marie Roden** (s. 7. lokakuuta 1986) on yhdysvaltalainen näyttelijä, joka tunnetaan vuonna 2011 alkaneesta televisiosarjasta *[[Teen Wolf (vuoden 2011 televisiosarja)|Teen Wolf]]*, jossa hän esittää Lydia Martinia.

## Lähteet

## Aiheesta muualla

*
Kenny Rollins

**Kenneth Herman ”Kenny” Rollins** (14. syyskuuta 1923 Charleston, Missouri – 9. lokakuuta 2012 Greencastle, Indiana) oli yhdysvaltalainen koripalloilija ja olympiavoittaja. NBA:ssa Rollins pelasi kaksi kautta.

Rollins kuului Yhdysvaltain Lontoossa 1948 olympiakultaa voittaneeseen joukkueeseen. Hän pelasi NBA:ssa kauden 1949–1950 Chicago Stagsissä ja kauden 1952–1953 Boston Celticsissä. Rollinsin veli Phil Rollins oli myös NBA-koripalloilija.

Rollins kuoli 89-vuotiaana Indianan Greencastlessa 9. lokakuuta 2012.

## Lähteet
* Kenny Rollins Bio, Stats and Results  Olympics at Sports-Reference.com 
* Kenny Rollins NBA Stats Basketball-Reference.com 
* Profiili archive.fiba.com 

### Viitteet
Duane Swanson

**Duane Alexander Swanson** (23. elokuuta 1913 Waterman, Illinois – 13. syyskuuta 2000 Cumberland Furnace, Tennessee) oli yhdysvaltalainen koripalloilija ja olympiavoittaja.

Swanson kuului Yhdysvaltain olympiakultaa Berliinissä 1936 voittaneeseen joukkueeseen.

## Lähteet
* Duane Swanson Bio, Stats and Results  Olympics at Sports-Reference.com 

### Viitteet
Bill Wheatley

**William John ”Bill” Wheatley** (5. heinäkuuta 1909 Gypsum, Kansas – 5. helmikuuta 1992 El Cerrito, Kalifornia) oli yhdysvaltalainen koripalloilija ja olympiavoittaja.

Wheatley kuului Yhdysvaltain olympiakultaa Berliinissä 1936 voittaneeseen joukkueeseen.

## Lähteet
* Bill Wheatley Bio, Stats and Results  Olympics at Sports-Reference.com 

### Viitteet
Mariano

**Mariano Ferreira Filho**, yleensä vain **Mariano** (s. 23. kesäkuuta 1986 São João, Brasilia) on brasilialainen jalkapalloilija. Hän edustaa turkkilaista Galatasarayta ja on pelipaikaltaan oikea laitapuolustaja.

## Seurajoukkueura
29. joulukuuta 2011 Mariano teki 4½-vuotisen sopimuksen ranskalaisseura FC Girondins de Bordeaux'n kanssa. Hän teki ensiesiintymisensä joukkueessa 14. tammikuuta 2012 ottelussa Valenciennesiä vastaan.

17. heinäkuuta 2015 Mariano siirtyi kolmivuotisella sopimuksella espanjalaisseura Sevillaan.

## Lähteet

## Aiheesta muualla
* Marianon tilastot Soccerway-sivustolla
Thongsing Thammavong

**Thongsing Thammavong** (s. 12. huhtikuuta 1944) on laosilainen poliitikko, joka toimi maansa pääministerinä 2010–2016. Hän on ollut Laosin vallankumouksellisen puolueen jäsenenä vuonna 1991. Thammavong on ollut myös kansalliskokouksen jäsenenä. Hän on naimisissa Bouathong Thammavongin kanssa.
Bouasone Bouphavanh

**Bouasone Bouphavanh** on laosilainen poliitikko, joka oli maansa pääministerinä 2006–2010. Hän on kansalliskokouksen jäsen. Bouphavanh luopui vuonna 2010 pääministerin virasta perhesyiden vuoksi.

## Lähteet
Laosin pääministeri

**Laosin pääministeri** (laoksi ນາຍກລດ໗ະມນຕ) johtaa Laosin hallitusta. Se on korkein virka Laosin keskushallinnossa. 

Presidentti ehdottaa pääministeriä, ja parlamentti äänestää ehdokkaan luottamuksesta. Muut hallituksen ministerit nimitetään samalla tavalla.

## Luettelo

### [[Laosin kuningaskunta]] (1945–1975)

### [[Laosin demokraattinen kansantasavalta]] (vuodesta 1975)

## Lähteet
Vilho Virta

**Fredrik Vilho Virta** (17. heinäkuuta 1869 Kangasala – 31. elokuuta 1897 Kuopio) oli suomalainen toimittaja ja kirjansitoja. Hän oli suomalaisen työväenliikkeen varhaisimpia sosialistisia vaikuttajia, jota on myöhemmin luonnehdittu ”Suomen ensimmäiseksi sosialidemokraatiksi”. Esimerkiksi Eetu Salin on maininnut Virran johdatelleen hänet sosialismiin. 

## Elämä
Kangasalla syntynyt Virta jäi orvoksi seitsemänvuotiaana. Hän pääsi kirjansitojan oppiin Tampereelle ja kiersi 18-vuotiaasta saakka eri puolilla Suomea harjoittamassa ammattiaan. Samalla hän oppi ruotsinkieliseltä mestariltaan ja saksalaiselta työtoveriltaan molempien puhumat kielet. Myöhemmin Virta asettui Helsinkiin, jossa hän työskenteli Weilin+Göösin kirjansitomossa. Hän liittyi Helsingin Työväenyhdistykseen, joka vielä tuolloin edusti porvarillista wrightiläistä työväenliikettä. Tutustuttuaan saksalaisten sosialistien ajatuksiin Virta vaati jo vuonna 1893 wrightiläistä työväenliikettä radikalisoitumaan. Helsingin Työväenyhdistyksessä Virta kuului oppositioon, jota kutsuttiin ”rähinöitsijöiksi”.

Keväällä 1895 hän oli mukana perustamassa *[[Työmies]]*-lehteä, jonka ensimmäisen toimituskunnan hän muodosti Nils Robert af Ursinin, Väinö Sohlmanin ja Aatami Hermanni Karvosen kanssa. Hänelle tarjotusta päätoimittajan tehtävästä Virta kieltäytyi, mutta hän toimi lehden ensimmäisen johtokunnan puheenjohtajana. 

Samana syksynä Virta matkusti Teollisuushallituksen kustantamana opiskelemaan kirjansidontaa Saksaan. Palattuaan keväällä 1896 Virta jäi terveydellisistä syistä pois työväenliikkeen toiminnasta ja muutti Kuopioon, jossa hän oli työnjohtajana Backmanin kirjansitomossa. Vuoden 1897 alussa hän alkoi toimittaa kuukausittain ilmestynyttä *Kirjansitoja*-ammattilehteä. 

Virta kuoli Saksassa saamaansa keuhkotautiin 28-vuotiaana elokuussa 1897. Samana vuonna hän voitti postuumisti *[[Työväen kalenteri]]n* järjestämän kirjoituskilpailun nimimerkillä ”Vintiö” laatimalla kirjoituksellaan ”Hiukan työväenasiasta”.

## Perhe
Vilho Virran puoliso oli Ida Seger. Pariskunnalla oli kaksi lasta.   

## Lähteet

## Aiheesta muualla
* Helsingin ensimmäinen sosialidemokraatti kuoli 28-vuotiaana Kuopiossa. Vilho Fredrik Virran lyhyt elämäkerta, Suomen Sosialidemokraatti, 26.02.1939, nro 56, s. 13, Kansalliskirjaston digitaaliset aineistot
Kevin Feige

**Kevin Feige** (s. 1973) on yhdysvaltalainen elokuvatuottaja, joka on ollut vuodesta 2007 alkaen Marvel Studiosin johtaja ja lokakuusta 2019 alkaen myös Marvel Entertainmentin luova johtaja. Hänet tunnetaan erityisesti Marvel Cinematic Universen keskeisenä taustavaikuttajana.

Feige kasvoi New Jerseyn Westfieldissä. Opiskellessaan elokuva-alaa Etelä-Kalifornian yliopistossa hän oli harjoittelijana Lauren Shuler Donnerin alaisuudessa ja valmistuttuaan hän sai työpaikan tämän avustajana. Ensimmäisiä elokuvia, joiden tuotannossa hän oli mukana, olivat *[[Tulivuori (elokuva)|Tulivuori]]* (1997) ja *[[Sinulle on postia (elokuva)|Sinulle on postia]]* (1998). Sitten Shuler Donner alkoi tuottaa *[[X-Men (elokuva)|X-Men]]*-elokuvaa, ja ymmärtääkseen supersankarigenreä paremmin Feige perehtyi syvällisesti Marvelin sarjakuviin, joihin elokuva perustuu. Hänen panoksensa *X-Menin* (2000) menestymiseen kiinnitti Marvelin johtoportaaseen kuuluneen Avi Aradin huomion, ja tämä palkkasi Feigen kakkosmiehekseen. Aradin jätettyä paikkansa Feige nimitettiin Marvel Studiosin johtajaksi vuonna 2007. Hän oli tärkeässä osassa Marvelin aloittaessa itsenäistä elokuvatuotantoaan, jonka ensimmäinen tulos oli vuonna 2008 ensi-iltansa saanut *[[Iron Man (elokuva)|Iron Man]]*.

## Lähteet

## Aiheesta muualla

* 
*
Silfverberg

**Silfverberg**-nimisiä henkilöitä ovat muun muassa:

* Anu Silfverberg (s. 1974), suomalainen toimittaja ja kirjailija
* Ida Silfverberg (1834–1899), suomalainen taidemaalari
* Jakob Silfverberg (s. 1990), ruotsalainen jääkiekkoilija
* K. W. Silfverberg (1883–1965), suomalainen kirjailija
* Kalle Silfverberg (s. 1979), suomalainen toimittaja
* Nils-Erik Silfverberg (1934–2021), suomalainen yritysjohtaja, kauppaneuvos
* Seija Silfverberg (s. 1935), suomalainen balettitanssija.

## Muuta
* Silfverberg & Wecksellin hattutehdas, Helsingin Sörnäisissä
Lindblad

**Lindblad** tarkoittaa esimerkiksi seuraavia:

* Lindbladin resonanssi, pyörivissä järjestelmissä esiintyviä resonansseja
* Harry Lindbladin muistopalkinto, jääkiekon tunnustuspalkinto
* M/S Lindblad Explorer, myöhemmin *M/S Explorer*, vuonna 1969 rakennettu matkustaja-alus
* läkkiseppä Lindblad, P. Mustapään (Martti Haavio) runohenkilö

## Sukunimi
*Adolf Fredrik Lindblad (1801–1878), ruotsalainen säveltäjä
*Alessandro Lindblad, *Alesso* (s. 1991), ruotsalainen musiikkituottaja ja DJ
*Alf Lindblad (1914–1980), suomalainen estejuoksija
*Anton Lindblad (s. 1990), ruotsalainen maastohiihtäjä
*Arvid Lindblad (s. 2007), brittiläinen rata-autoilija
*Bertil Lindblad (1895–1965), ruotsalainen tähtitieteilijä 
*Christian Lindblad (s. 1963), suomalainen elokuvaohjaaja
*Harry Lindblad (1912–1984), suomalainen jääkiekkovaikuttaja 
*Jan Lindblad (1932–1987), ruotsalainen luontokuvaaja, dokumentaristi, kirjailija ja vihellystaiteilija
*Kjell Lindblad (s. 1951), suomenruotsalainen kirjailija
*Matt Lindblad (s. 1990), yhdysvaltalainen jääkiekkoilija
*Otto Lindblad (1809–1864), ruotsalainen säveltäjä ja kuoronjohtaja
*Rolf Lindblad (1916–2005), suomalainen insinööri ja yritysjohtaja, teollisuusneuvos 
*Tor Lindblad (1909–1982), suomalainen Mannerheim-ristin ritari.
Independence Day: Uusi uhka

**Independence Day: Uusi uhka** () on kesäkuussa 2016 ensi-iltansa saanut yhdysvaltalainen katastrofielokuva ja jatko-osa vuoden 1996 katastrofielokuvalle *[[Independence day – Maailmojen sota]]*, joka kertoi avaruusolentojen hyökkäyksestä Maahan. Elokuvan ohjaajana toimii Roland Emmerich, ja käsikirjoituksen ovat työstäneet Emmerich, Dean Devlin ja Carter Blanchard.

Pääosaa näyttelevät Jeff Goldblum, Bill Pullman, Vivica A. Fox, Judd Hirsch ja Brent Spiner, jotka kaikki nähtiin ensimmäisessä elokuvassa. Muissa rooleissa nähdään muun muassa Liam Hemsworth, Jessie Usher ja William Fichtner.

## Juoni
20 vuotta avaruusolentojen epäonnistuneen hyökkäyksen jälkeen Maan kansakunnat ovat rakentaneet puolustusjärjestelmän käyttäen hyödyksi olentojen aluksista löytynyttä teknologiaa. Uusi vaara kuitenkin uhkaa, sillä ennen kukistumistaan olennot ehtivät lähettää hätäsignaalin.

## Näyttelijät

## Lähteet

## Aiheesta muualla
*
Heiniö

**Heiniö** voi tarkoittaa seuraavia:

## Henkilöitä

*Anna Heiniö (s. 1983), pikajuoksija
*Esti Heiniö (1897–1978), kirjailija
*Juho Holmstén-Heiniö (1857–1932), kelloseppämestari ja sähköteknikko
*Martti Heiniö (1892–1976), taiteilija
*Mikko Heiniö (s. 1948), säveltäjä ja musiikkitieteilijä
*Sulo Heiniö, ent. *Helldán* (1888–1956), diplomi-insinööri ja kansanedustaja (Kansallinen Edistyspuolue)
*Åke Heiniö (1919–2007), juristi, virkamies ja järjestöjohtaja

## Muita merkityksiä

* heiniöt, kasvisuku
* Heiniö, järvi Pieksämäellä.
Todor Aleksiev

**Todor Nikolajev Aleksiev** (, s. 21. huhtikuuta 1983 Plovdiv) on bulgarialainen lentopalloilija, joka edustaa argentiinalaista UPCN San Juan Vóleyta ja Bulgarian lentopallomaajoukkuetta. Pelipaikaltaan 200-senttinen ja 96-kiloinen Aleksiev on hyökkääjä tai vastaanottaja.

Hänen iskulyöntinsä ylettyy 347 senttimetriin ja blokkilyönti 322 senttimetriin.

## Ura
### Seurajoukkueura
Aleksiev aloitti uransa vuonna 2000 kotikaupunkinsa Lokomotiv Plovdivissa. Hän on edustanut kotimaansa lisäksi kolmea seuraa Venäjällä, kahta seuraa Italiassa ja Turkissa sekä yhtä seuraa Argentiinassa. Kesäkuussa 2015 Aleksiev siirtyi nykyiseen seuraansa, argentiinalaiseen UPCN San Juan Vóleyhin.

### Maajoukkueura
Aleksiev on edustanut Bulgarian maajoukkuetta vuodesta 2006 lähtien ja on voittanut pronssia MM-kilpailuista, EM-kilpailuista sekä maailmancupista. Hänellä on myös yksi hopea Euroopan kisoista vuodelta 2015. Aleksiev on valittu maailmanliigan parhaaksi vastaanottajaksi vuosina 2012 ja 2013 sekä parhaaksi pisteentekijäksi 2012. Hän on osallistunut myös kaksiin kesäolympialaisiin, parhaana tuloksenaan neljäs vuodelta 2012.

## Lähteet
Kultasiivet

**Kultasiivet** (Lycaeninae) on sinisiipisten heimoon kuuluva alaheimo. Siihen kuuluu kaksi tribusta, Lycaenini ja Heliophorini, joihin kuuluu kaikkiaan seitsemän sukua: *[[Athamanthia]]*, *[[Hyrcana]]*, *[[Lycaena]]*, *[[Phoenicurusia]]*, *[[Heliophorus]]*, *[[Iophanus]]* ja *[[Melanolycaena]]*. Ensimmäiseksi mainittuun tribukseen kuuluvia lajeja tavataan Euraasian mantereella ja toisen tribuksen lajeja tavataan lisäksi myös Keski-Amerikassa ja Uudessa-Guineassa. Pohjoismaissa ja Baltiassa tavattavat lajit kuuluvat kaikki sukuun *Lycaena*. Niitä ovat isokultasiipi (*L. dispar*), luhtakultasiipi (*L. helle*), ketokultasiipi (*L. hippothoe*), pikkukultasiipi (*L. phlaeas*) ja loistokultasiipi (*L. virgaureae*)

## Lähteet

## Aiheesta muualla
* http://bugguide.net/node/view/12665/bgimage
Aleksis Salovaara

**Aleksander (Aleksis) Salovaara** (29. huhtikuuta 1866 Sortavala – 17. kesäkuuta 1925 Kirvu) oli suomalainen maanviljelijä ja kansanedustaja 1917–1919. Hänet valittiin maalaisliiton edustajaksi Viipurin läänin itäisestä vaalipiiristä vuosien 1916 ja 1917 vaaleissa. Salovaara joutui luopumaan kansanedustajan tehtävästä sairauden takia 21. tammikuuta 1919, ja hänen tilalleen nousi Mikko Piitulainen.

Ennen kansanedustajan tehtäväänsä Aleksis Salovaara työskenteli sotilasalalla Lappeenrannassa 1887–1899, kansakoulunopettajana Virroilla ja Padasjoella 1899–1906 ja maanviljelijänä Sortavalan maalaiskunnassa vuodesta 1906. Hän toimi myös Sortavalan maalaiskunnan kuntakokouksen, Sortavalan kunnallislautakunnan ja Sortavalan kunnanvaltuuston puheenjohtajana.

Salovaaran puoliso oli Josefiina Natunen vuodesta 1891.

## Lähteet
Salles-Curan

**Salles-Curan** on kunta Etelä-Ranskassa Aveyronin departementissa Midi-Pyrénées'n alueella. Se sijaitsee Pareloupin tekojärven rannalla. Järvi on suosittu vapaa-ajanviettopaikka.
 
## Nähtävyyksiä
Kunnassa on kaksi linnaa. Rodezin piispa Guillaume de La Tour rakennutti vuosina 1441-1447 Salles-Curanin linnan (*Château de Salles-Curan*). Toinen kaupungin linnoista on 1500-luvun alussa rakennettu linna *Château de Larguiès*.

## Aiheesta muualla


Tiedosto:Salles-Curan_-_Château_de_l'évêque_de_Rodez_-02.JPG|Château de Salles-Curan
Tiedosto:Pareloup_1.jpg|Pareloupin tekojärven pato


## Lähteet
Ritva Kajasto

**Ritva Anneli Kajasto** (19. toukokuuta 1938 Helsinki – 21. kesäkuuta 2015 Hämeenlinna) oli suomalainen televisiokuuluttaja.

Kajasto tunnettiin Mainos-TV:n ohjelmien pitkäaikaisena kuuluttajana television ykkös- ja kakkosverkossa. Hän aloitti kuuluttajana jo 1959. 1990-luvun alussa Kajasto oli MTV:n ainoa vakituinen kuuluttaja, kun muut olivat freelancereita.

## Kirjallisuutta
*Urpo Virkkunen, Kuka on kuka tv:ssä. Otava, 1970.

## Lähteet
Misty May-Treanor

**Misty Erie May-Treanor** (*o.s. May*, s. 30. heinäkuuta 1977 Los Angeles, Kalifornia) on uransa jo päättänyt yhdysvaltalainen rantalentopallon olympiavoittaja. May-Treanor on 175 senttimetriä pitkä ja painaa 72 kilogrammaa. Hän on historian menestynein naisrantalentopalloilija. 

May-Treanor voitti urallaan kolme olympiakultaa, vuonna 2004 Ateenassa, vuonna 2008 Pekingissä ja vuonna 2012 Lontoossa. Jokainen olympiakulta tuli Kerri Walshin kanssa. Walshin kanssa May-Treanor voitti myös kolme MM-kultaa sekä yhden hopean. May-Treanor ilmoitti uransa päättymisestä kolmannen olympiakullan jälkeen vuonna 2012. Nuorempana hän kuului Yhdysvaltain lentopallomaajoukkueeseen saavuttaen pronssia vuoden 1999 Pan-Amerikan kisoista.

May-Treanorin isä Butch May pelasi urallaan olympialaisissa Yhdysvaltain lentopallomaajoukkueen paidassa. Myös hänen serkkunsa Taylor Dent on ammattilaisurheilija, joka kilpaili urallaan tenniksessä. May-Treanor on naimisissa MLB:ssä pelanneen baseballpelaaja Matt Treanorin kanssa.

## Lähteet

## Aiheesta muualla
Viktor Gratschew

**Viktor (Viki) Gratschew** (25. lokakuuta 1931 Kyyrölä – 29. kesäkuuta 2015 Helsinki) oli suomalainen jalkapalloilija. Hän oli cup-mestari vuodelta 1956.

## Lähteet
La Malène

**La Malène** on kunta Etelä-Ranskassa Lozèren departementissa Languedoc-Roussillonin alueella. Se sijaitsee Tarn-joen varrella. Kunnan nähtävyys on Castel Merlet-linnan rauniot. Se on tiettävästi vanhin linna Ranskassa.

## Aiheesta muualla

## Lähteet
Nopsasiivet

**Nopsasiivet** (Theclinae) on sinisiipisten heimoon kuuluva alaheimo. Siihen kuuluvilla lajeilla siipien väri on enimmäkseen ruskea, mutta joillakin lajeilla on siivissä hieman sinistä tai oranssia väriä. Kangasperhonen (*Callophrys rubi*) on koko Skandinavian ja Baltian alueella esiintyvä laji. Muita Suomessa, Pohjoismaissa ja Baltian alueella esiintyviä lajeja ovat tamminopsasiipi (*Favonius qercus*), tuominopsasiipi (*Satyrium pruni*), jalavanopsasiipi (*Satyrium w-album*)ja ruostenopsasiipi (*Thecla betulae*).

## Lähteet
Comps-la-Grand-Ville

**Comps-la-Grand-Ville** on kunta Etelä-Ranskassa Aveyronin departementissa Midi-Pyrénées'n alueella. Siellä on 1000-luvulta peräisin oleva hyvin säilynyt Bonnecomben luostari (*Abbaye de Bonnecombe*).

## Aiheesta muualla

## Lähteet
Rivière-sur-Tarn

**Rivière-sur-Tarn** on kunta Etelä-Ranskassa Aveyronin departementissa Midi-Pyrénées’n alueella. Se sijaitsee Tarnjoen varrella. Kunnan nähtävyys on 1000-luvulla rakennettu raunioitunut linna Château de Peyrelade.

## Aiheesta muualla


Tiedosto:Château_de_Peyrelade.jpg|Château de Peyrelade.


## Lähteet
Aleksi Jaakkola

**Aleksi Jekki Johannes Jaakkola** (s. 17. marraskuuta 1997 Nokia) on suomalainen moukarinheittäjä. Jaakkola edustaa Vehmaisten Urheilijoita ja hänen valmentajanaan toimii olympiakisoissakin moukarissa kilpaillut Harri Huhtala. Vuosina 2010–2017 Jaakkola edusti Nokian Urheilijoita.

Aikuisten moukarilla Jaakkolan ennätys on heinäkuussa 2020 Porissa heitetty 74,51&nbsp;m. Kuuden kilogramman moukarilla hän on heittänyt 80,54 m, joka on alle 20-vuotiaiden Suomen ennätys sekä Pohjoismaiden saman ikäluokan ennätys. Viiden kilon moukarilla Jaakkola on heittänyt parhaimmillaan 78,40 m.

Kalevan kisoissa Jaakkola on voittanut hopeaa vuosina 2017 Seinäjoella tuloksella 71,95 m ja 2020 Turussa tuloksella 72,77 m.

Heinäkuussa 2015 Jaakkola eteni alle 20-vuotiaiden EM-finaaliin, jossa hän oli kahdeksas tuloksella 73,22. Vuoden 2016 alle 20-vuotiaiden MM-kisoissa Jaakkola heitti pronssia tuloksella 77,88. Vuoden 2017 alle 23-vuotiaiden EM-kilpailuissa hän oli yhdeksäs. Vuonna 2018 Jaakkola ei kilpaillut kertaakaan loukkaantumisten takia. Vuoden 2019 alle 23-vuotiaiden EM-kilpailuissa Jaakkola sijoittui seitsemänneksi.

## Henkilökohtaiset ennätykset
* moukarinheitto 7,26 kg: 74,51 m (Pori 2020)
* moukarinheitto 6 kg: 80,54 m M19 SE (Nokia 2016)

## Lähteet
Ambialet

**Ambialet** on kunta Etelä-Ranskassa Tarnin departementissa Midi-Pyrénées'n alueella. Se sijaitsee Tarnjoen varrella olevassa niemessä, jonka joki muodostaa tekemällä melkein täyden silmukan. Kunnassa on myös keskiaikainen luostari.


Tiedosto:Ambialet_vue1.JPG|Luostari
Tiedosto:Ambialet_de_nuit.jpg|Ambialet yöllä


## Aiheesta muualla

## Lähteet
Graulhet

**Graulhet** on kunta Etelä-Ranskassa Tarnin departementissa Midi-Pyrénées'n alueella. Se sijaitsee Dadou-joen varrella. Panessacin keskiaikaisissa kortteleissa on kapeita kujia ja ristikkorakenteisia taloja.

## Aiheesta muualla

## Lähteet